Liebl, Sebastiano, Rome, September 18, 1836
description: ~Provincia Romana – Romae, 18 Septembris 1836. Pater Sebastianus Liebl.~ Admodum Reverende in Christo Pater Humillimam pro Missione aliqua obtinenda supplicationem, quam ore tenus Vestrae Paternitati Admodum Reverendaeexposui, scripto repetere non erit a re alienum. Quamvis hanc meam postulationem ulli alligari loro minime velim, si quis tamen Patris Ryllo in regionibus orientalibus socius expeteretur, peculiari illuc commigrandi desiderio teneor; quamcunque vero ad missiones, quae mihi obtingat, destinationem, re diu ac serio mecum coram Deo et cum iis, quibus cura est animae meae, satis perpensa, ex toto corde desidero, expeto, et amplector tanquam specialissimam Dei erga me gratiam et vocationis meae complementum. Paternitatis Vestrae Admodum Reverendae Die 18 Septembris 1836. Nota Bene: Primò haec eadem exposui Reverendo Patri [Sineo] datis ad ipsum literis mense Octobris 1830, cum adhuc Genuae valetudinis causa versarer. Servus humillimus in Christo Sebastianus Liebl Societatis Iesu
creator: Liebl, Sebastiano
publisher: Lebanon
date: 1836
contributor: EF
relation: Sineo, Giuseppe (1761-1842)
relation: Ryłło, Maksymilian (1802-1848)
language: Latin
coverage: Rome